JY LEES NOU Luukse patatbeursies
Whisky wat in houtvate verouder is, het 'n subtiele rokerige profiel wat hierdie salie-en-spekbotter puik komplementeer.
1 kg klein patats (minstens 12), goed gewas
'n stewige knippie maldon-seesout
100 g spekblokkies
6 vars salieblare (of gebruik 'n knippie droë salie)
¼ koppie pekanneute, grofgekap
'n sopie (25 ml) whisky
1. Prik die patats 'n paar keer met 'n vurk en vryf hulle oraloor in met die olyfolie en sout. Maak hulle styf toe in foelie met die blink kant na buite.
2. Braai die foeliepakkies op die rooster oor die kole of versigtig direk op die kole. Maak seker hulle bak stadig en kry net die regte hoeveelheid kleur op die wange. Die patats moet 'n bros skilletjie hê, maar nie brand nie.
3. Braai die spek in die botter tot bros. Roer die salieblare, pekanneute en whisky by en meng alles deur.
4. Sny 'n kruisie in elke patat en druk hulle so effens van onder af sodat die sagte vleis oppof. Skep dan van die dekadente botter in en oor elke patat en sit dit dadelik voor.
Ry & Sleep sê: Met hierdie gereg kan jy self besluit hoe luuks jy die bottervulsel wil maak deur die hoeveelheid spek en neute aan te pas. Selfs net met die whiskybotter is die brosgebakte patats meesterlik.